การประกอบธุรกิจแต่ละสายผลิตภัณฑ์

1.  สายธุรกิจเครื่องปรับอากาศ (ได้ถูกยกเลิกในปี 2551)

โดยแบ่งออกได้เป็น 2 ผลิตภัณฑ์ ดังต่อไปนี้

ผลิตภัณฑ์เครื่องปรับอากาศในรถยนต์ 

  ผลของการพัฒนาเทคโนโลยีผลิตภัณฑ์ของระบบเครื่องปรับอากาศสำหรับรถยนต์
  ทำให้บริษัทเกิดข้อจำกัดในการผลิตสินค้าเพื่อตอบสนองความต้องการของผู้ใช้รายใหญ่กลุ่ม OEM
  เนื่องจากเครื่องจักรและอุปกรณ์ที่มีอยู่ ไม่สามารถทำการผลิตสินค้าในรูปแบบดังกล่าวได้
  โดยการพัฒนาปรับปรุงกระบวนการผลิตต้องใช้จำนวนเงินลงทุนค่อนข้างสูง
  ทำให้กลุ่มลูกค้าของบริษัทจำกัดอยู่เพียงในกลุ่ม After Market และ OEM ที่ใช้คอล์ยแบบเดิม
  ซึ่งมีแนวโน้มความต้องการใช้ลดลงตามลำดับ
  และส่งผลอย่างมีสาระสำคัญถึงความสามารถในการเติบโตของผลิตภัณฑ์ดังกล่าว

ผลิตภัณฑ์เครื่องปรับอากาศในอาคาร

  ในส่วนตลาดเครื่องปรับอากาศในอาคาร
  แม้ว่าสายการผลิตของบริษัทจะสามารถตอบสนองความต้องการใช้ของโรงงานผู้ผลิตในกลุ่มนี้ได้
  แต่จากภาวะการแข่งขันทางด้านราคาจำหน่ายเครื่องปรับอากาศในช่วงที่ผ่านมา
  ทำให้ผู้ผลิตคอล์ยในประเทศได้รับแรงกดดันจากทั้งโรงงานผู้ผลิตเครื่องปรับอากาศ
  และจากการคู่แข่งขันที่นำเข้าคอลย์จากต่างประเทศ
  ด้วยต้นทุนการผลิตที่สูงกว่าบริษัทจึงได้หยุดดำเนินการในสายผลิตภัณฑ์ดังกล่าวนับแต่ปี 2550-2551

ด้วยแนวโน้มตลาดและการเปลี่ยนแปลงเทคโนโลยีการผลิตและผลิตภัณฑ์ดังกล่าวข้างต้น
ส่งผลให้สายธุรกิจเครื่องปรับอากาศอยู่ในสถานะประสบผลขาดทุนอย่างต่อเนื่อง
จากการต้องแบกรับภาระต้นทุนที่เกี่ยวข้อง ดังนั้น มติที่ประชุมคณะกรรมการบริษัทครั้งที่ 7/2551
เมื่อวันที่ 13 สิงหาคม 2551 จึงได้อนุมัติยกเลิกสายธุรกิจผลิตชิ้นส่วนเครื่องปรับอากาศ
โดยให้จำหน่ายสินทรัพย์ทั้งหมดในสายธุรกิจดังกล่าวให้แก่บุคคลที่ไม่มีความเกี่ยวโยงให้แล้วเสร็จภายในเดือนตุลาคม
2551
และเลิกจ้างพนักงานในสายธุรกิจผลิตเครื่องปรับอากาศทั้งหมดบริษัทจึงตัดสินใจยกเลิกสายธุรกิจดังกล่าวในปี
2551

2.  สายธุรกิจเหล็กเส้น (ได้ถูกยกเลิกในปี 2551)

เนื่องจากภาวะความผันผวนด้านราคา และภาวะขาดแคลนบิลเลตในช่วงที่ผ่าน
ซึ่งทำให้ผู้ประกอบการในอุตสาหกรรมผลิตเหล็กรวมถึง บริษัท เหล็กบูรพา อุตสาหกรรม จำกัด
(“BRP”) ซึ่ง ณ 31/12/50 บริษัทได้ถือหุ้นในสัดส่วน 51.68% ดังนั้น BRP
จึงประสบปัญหาขาดแคลนเงินทุนหมุนเวียน โดย BRP
สามารถดำเนินการผลิตได้ที่ระดับกำลังการผลิตเพียงประมาณ 20%
ซึ่งยังคงเป็นระดับต่ำกว่าจุดคุ้มทุน และด้วยข้อจำกัดด้านปริมาณเงินทุนที่มีของบริษัท
ทำให้ไม่สามารถให้ความช่วยเหลือด้านการเงินเพิ่มเติมแก่ BRP ได้ ดังนั้น
มติที่ประชุมคณะกรรมการบริษัทครั้งที่ 3/2551 เมื่อวันที่ 29 กุมภาพันธ์ 2551
จึงได้อนุมัติจำหน่ายเงินลงทุนใน BRP ทั้งจำนวนให้แก่บุคคลที่ไม่มีความเกี่ยวโยงที่ราคา
200,000,000 บาท ซึ่งบริษัทได้โอนกรรมสิทธิ์หุ้นสามัญที่ถือทั้งหมดจำนวน 40,000,000
หุ้นให้แก่ผู้ซื้อเรียบร้อยแล้วในวันที่ 30 เมษายน 2551 ส่งผลให้ BRP
พ้นสภาพจากการเป็นบริษัทย่อยของบริษัทนับแต่วันดังกล่าว

3.  สายธุรกิจถ่านหิน (ได้เริ่มในปี 2551 จนถึงปัจจุบัน)

บริษัทมีสายธุรกิจถ่านหินอยู่ 2 ส่วน คือ

-   การให้บริการด้านขนส่งโดยเรือเดินทะเล (ได้ถูกยกเลิก ในเดือน สิงหาคม 2552)

  โดยบริษัทได้จัดซื้อถ่านหินจากแหล่งในประเทศอินโดนีเซีย
  รวมถึงการจัดหาเรือขนส่งเพื่อบรรทุกถ่านหินไปส่งมอบตามคำสั่งซื้อของลูกค้า
  ซึ่งการให้บริการขนส่งสินค้าโดยเรือเดินทะเล
  เป็นแนวทางการบริหารสินทรัพย์ให้เกิดรายได้จากการที่บริษัทได้มีการเช่าเรือแบบระยะเวลาเพื่อรองรับการขนส่งถ่านหินนำเข้าของบริษัท
  อย่างไรก็ดี จากความผันผวนของราคาน้ำมันในตลาดโลกในช่วงปี 2551 – 2552
  ทำให้บริษัทประสบกับปัญหาการขาดทุนจากค่าน้ำมันที่สูงขึ้นมากกว่าจุดคุ้มทุน
  ทำให้บริษัทเกิดการขาดทุนเป็นอย่างมากจากสายธุรกิจขนส่งโดยเรือเดินทะเลดังกล่าวมาอย่างต่อเนื่อง
  ดังนั้น บริษัทมีมติจากที่ประชุมคณะกรรมการบริษัทครั้งที่ 4/2552 เมื่อวันที่ 13 สิงหาคม 2552
  โดยยกเลิกส่วนงานบริการขนส่งโดยเรือเดินทะเลลง

-   การนำเข้าและจำหน่ายถ่านหินและแร่ทั้งในประเทศและต่างประเทศ

  โดยบริษัทเริ่มจาก การจัดซื้อถ่านหินจากแหล่งในประเทศอินโดนีเซีย
  และขนส่งโดยเรือเดินทะเลมายังประเทศไทย เพื่อส่งขายให้แก่ลูกค้า และ/หรือ
  ทำการคัดขนาดเพื่อให้ได้ถ่านหินในขนาดตามต้องการก่อนจัดส่งให้ลูกค้า
  โดยการคัดขนาดและจัดเก็บในช่วงแรก บริษัทได้ว่าจ้างบุคคลอื่นเป็นผู้ดำเนินการให้
  ต่อมาในช่วงกลางปี 2551 บริษัทได้ลงทุนก่อสร้างโรงคัดแยกและสถานที่จัดเก็บถ่านหิน ที่
  อ.เขาย้อย จ.เพชรบุรี และสามารถเริ่มดำเนินการเชิงพาณิชย์ได้ตั้งแต่ช่วงไตรมาส 3/2552
  เป็นต้นไป

สภาวะอุตสาหกรรมและการแข่งขันในธุรกิจพลังงาน และถ่านหิน

  []

  จากข้อมูลกระทรวงพลังงาน เรื่อง “การใช้พลังงานทดแทน 5 อันดับแรกของโลกปี 2552”
  ระบุถึงการใช้ ถ่านหินเป็นอันดับ 4 รองจากน้ำมัน ก๊าซ และชีวมวล โดยมีสัดส่วนประมาณ 10%
  ของพลังงานรวม โดยเฉพาะจีนนั้น มีแนวโน้มการใช้ถ่านหินถึง 56% จากทั้งโลก
  ซึ่งเป็นประเทศที่มีศักยภาพสูงในการใช้ ถ่านหินอย่างเห็นได้ชัด

  []

  นอกจากนั้น หากพิจารณาถึงแนวโน้มมูลค่าการนำเข้าพลังงาน ปี 2550-2552
  จากกระทรวงพลังงาน พบว่า ในพลังงานหลักทั้งหมดตั้งแต่ น้ำมันดิบ น้ำมันสำเร็จรูป
  ก๊าซธรรมชาติ และไฟฟ้า ถ่านหินเป็นพลังานประเภทเดียวที่มีแนวโน้มการนำเข้าที่ไม่เคยติดลบ
  หรือลดลง โดยเฉพาะในปี 2552 ถ่านหินเป็นพลังงานประเภทเดียวที่ยังคงเป็นบวก
  หรือยังคงมีการนำเข้าอย่างต่อเนื่อง

  []

  หากพิจารณาแนวโน้มการใช้พลังงานเชิงพานิชย์ขั้นต้นภายในประเทศ ตั้งแต่ปี 2550 – 2553
  (ประมาณการโดยกระทรวงพลังงาน) พบว่า
  แม้ประมาณการใช้ถ่านหินนั้นจะยังเป็นอันดับรองจากน้ำมัน และก๊าซธรรมชาติ
  แต่ถ่านหินมีแนวโน้มการเติบโตอย่างต่อเนื่องที่สูงที่สุด
  โดยพิจารณาจากอัตราการเติบโตรายปีสะสม หรือ Compound Annual Growth Rate
  (“CAGR”) โดยถ่านหินมีอัตราดังกล่าวสูงถึง 29.8%

  สำหรับสภาวะการแข่งขันภายในประเทศนั้น
  เนื่องจากปัจจุบันจำนวนผู้ใช้ยังคงไม่ได้เพิ่มในอัตราที่สูงมากนัก จึงทำให้ผู้นำเข้าถ่านหิน
  ต้องเผชิญการแข่งขันด้านราคา เพื่อแย่งส่วนแบ่งการตลาดที่มีอยู่
  ทำให้อำนาจต่อรองในปัจจุบันตกเป็นของผู้ซื้อเป็นส่วนใหญ่
  และคาดว่าสภาวะการแข่งขันในประเทศจะยังคงมีสูงต่อเนื่องตลอดทั้งปี
  ในขณะที่ด้านราคาคาดว่าจะมีการปรับตัวขึ้น
  เนื่องจากการปรับตัวตามราคาน้ำมันโลกที่เพิ่มขึ้นอย่างต่อเนื่อง นอกจากนั้น
  ประเทศอินโดนีเซียได้มีการประกาศการจำกัดการส่งออกถ่านหิน
  โดยให้ส่งออกสูงสุดได้ไม่เกินกว่า 70% ของถ่านหินที่ขุดได้ในแต่ละเหมือง และในปี 2553
  ประเทศอินโดนีเซียประสบกับสภาพวะอากาศที่แปรปรวน ฝนตกหนักตลอดทั้งปี
  ทำให้เป็นอุปสรรคในการจัดหาซื้อถ่านหินมาอย่างต่อเนื่อง ส่งผลให้ราคาให้มีการปรับตัวขึ้น
  โดยจะเห็นได้จากกราฟข้อมูลดังต่อไปนี้

[]

ที่มา : Indonesian Coal Index Report as at 26 November 2010

จากดัชนีดังกล่าวจะเห็นได้ว่า ตั้งแต่เดือนตุลาคม เป็นต้นมา ราคาได้ปรับตัวสูงขึ้นมาโดยตลอด
และโดยเฉพาะเดือนพฤศจิกายน ได้มีการพุ่งขึ้นของราคาอย่างรวดเร็ว
และทางบริษัทคาดการณ์ว่าการปรับตัวของราคาดังกล่าวจะส่งผลต่อราคาภายในประเทศอย่างแน่นอน
โดยในปัจจุบัน บริษัทได้ทำการคุยเงื่อนไขทางการค้า และราคากับผู้ขายถ่านหินของบริษัท
เพื่อที่จะทำการกำหนดราคาคงที่ให้มีความเหมาะสมต่อการแข่งขันของบริษัทให้มากที่สุด